

PROJEKTS uz 06.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Iveta Grīviņa - Dilāne

ziņotājs: Iveta Grīviņa - Dilāne

LĒMUMS

Ādažos, Ādažu novadā

2023. gada 28. decembrī **Nr.**«DOKREGNUMURS»

**Par nekustamā īpašuma daļas nodošanu bezatlīdzības lietošanā biedrībai “Elibird Dogs”**

Ādažu novada pašvaldība izskatīja biedrības “Elibird Dogs” (reģ. Nr. 40008328887, adrese: Ūbeļu iela 3-65, Ādaži, Ādažu novads, LV-2164 (turpmāk – Biedrība)) 2023. gada 30. novembra iesniegumu (reģ. Nr. ĀNP/1-11-1/23/6467) par atbalstu zemes piešķiršanai suņu apmācības laukuma izveidei aktīvās atpūtas trases “Zibeņi” teritorijā, Carnikava, Carnikavas pagasts, Ādažu novads.

No 2015. gada suņu apmācības Ādažos notika pļavā pie privātmāju ciemata “Dailas” uz nomas līguma pamata ar zemes īpašnieku. Nomas līgums tika pārtraukts šī gada maijā. 2023. gada 6. aprīlī Ādažu novada pašvaldība saņēma kinologa, Latvijas Kinoloģiskās federācijas apmācību treneres Zaigas Zvirbules iesniegumu, ar lūgumu ierādīt suņu apmācību laukumu Ādažu novadā. Jautājums tika skatīts Attīstības komitejas 2023. gada 14. jūnija sēdē, kuras gaitā tika atzīts, ka piemērotākā vieta būtu nekustamais īpašums aktīvās atpūtas parkā “Zibeņi”.

Biedrība paredz aktīvās atpūtas parka “Zibeņi” daļā izveidot treniņu un citu sportisko aktivitāšu norišu laukumu 2100 m2 platībā (60 x 35 m). Laukuma uzturēšanu (zāles pļaušanu un vides sakoptību) Biedrība veiks saviem spēkiem.

Pašvaldībai pieder nekustamais īpašums “Meža Nagaiņi”, Carnikava, Carnikavas pagasts, Ādažu novads, kadastra numurs 8052 005 1116, ar kopējo platību 1,46 ha, kas reģistrēts Rīgas rajona tiesas Carnikavas pagasta zemesgrāmatas nodalījumā Nr. 100000417340. Zemes gabalā atrodas disku golfa trases pēdējā stacija.

Biedrībai ir piešķirts sabiedriskā labuma organizācijas statuss pamatojoties uz Sabiedriskā labuma komisijas 2023. gada 24. novembra lēmumu Nr. 32.6/8.71/37355. Biedrības darbības joma ir veselības veicināšana un sporta atbalstīšana.

Šajā gadā atpūtas parka “Zibeņi” teritorijā pašvaldība izveidoja disku golfa trasi un tuvākajos gados par neparedz veikt būtiskus ieguldījumus, dodot iespēju iedzīvotājiem izmantot esošo dabas teritoriju sportiskām aktivitātēm. Biedrības iecere ļautu paplašināt sporta aktivitāšu iespējas Ādažu novadā, radot lielāku iespēju iedzīvotājiem brīvā laika pavadīšanai, kā arī ietaupīt pašvaldības finanšu resursus.

Biedrības iecere atbilst novada Attīstības programmas (2021.–2027.) vidēja termiņa prioritātēm “VTP4: Aizsargāta un sakopta dabas vide brīvā laika pavadīšanas iespējām dabā uzdevumam” (Rīcības virzienam “RV 4.1.: Publisko ūdeņu piekrastes teritoriju labiekārtošana, kā arī pastaigu taku un atpūtas vietu izveide un rekreācijas objektu attīstība piekrastes un publisko ūdeņu tuvumā”, uzdevumam “U4.1.1.: Attīstīt rekreācijas infrastruktūru” un “U4.3.1.: Stiprināt Ādažu novada tēlu un atpazīstamību”, “VTP5: Resursu efektīva izmantošana un attīstība” (Rīcības virziena “RV5.1.: Pašvaldības nekustamo īpašumu attīstība, pašvaldības teritorijas labiekārtošana” uzdevumam “5.1.1.: Sekmēt novada publiskās ārtelpas attīstību”) un “VTP10.: Sporta veidiem nepieciešamās infrastruktūras attīstība” (Rīcības virziena “RV10.1.: Sporta veidiem nepieciešamās infrastruktūras attīstība” uzdevumam “U10.1.2.: “Attīstīt un uzturēt Sporta un aktīvās atpūtas centru Zibeņi”).

Publiskas personas finanšu līdzekļu un mantas izšķērdēšanas novēršanas likuma (turpmāk - Likums) 2. pants nosaka, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība atbilst ārējos normatīvajos aktos paredzētajam mērķim, kā arī normatīvajos aktos noteiktai kārtībai.

Likuma 5. panta pirmā un otrā daļa nosaka, ka publiskas personas mantu var nodod lietošanā sabiedriskā labuma organizācijai.

Likuma 5. panta ceturtā un piektā daļa nosaka, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai pieņem pašvaldības dome. Mantu bezatlīdzības lietošanā nodod uz laiku, kamēr biedrībai ir sabiedriskās organizācijas statuss, bet ne ilgāk par 10 gadiem, bet Likuma 5. panta trīs prim daļa nosaka, ka tiesību subjekts, kuram nodota manta bezatlīdzības lietošanā, nodrošina mantas uzturēšanu un sedz ar to saistītos izdevumus.

Pamatojoties uz Pašvaldību likuma 73. panta pirmo un ceturto daļu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu un 5. panta otrās daļas 4.1 punktu, kā arī Attīstības komitejas 13.12.2023. atzinumu, Ādažu novada pašvaldības dome

**NOLEMJ:**

1. Nodot Biedrībai bezatlīdzības lietošanā pašvaldībai piederošā nekustamā īpašuma “Meža Nagaiņi”, Carnikava, Carnikavas pagasts, Ādažu novads, kadastra numurs 8052 005 1116, daļu 2100 m2 platībā (turpmāk – Zemesgabals), saskaņā ar grafisko pielikumu (pielikums), suņu apmācību laukuma izveidošanai un uzturēšanai līdz 2033. gada 28. decembrim.
2. Noteikt, ka:
   1. Biedrība apmaksā visus ar Zemesgabala mērķa izpildi un uzturēšanu saistītos izdevumus;
   2. pašvaldībai ir tiesības vienpusēji atkāpties no līguma par Zemesgabala bezatlīdzības lietošanu, 3 mēnešus iepriekš rakstiski brīdinot Biedrību un neatlīdzinot Biedrībai zaudējumus par līguma pirmstermiņa izbeigšanu, ja Zemesgabals nepieciešams sabiedrības vajadzību nodrošināšanai, vai ārējos normatīvajos aktos noteikto pašvaldības publisko funkciju veikšanai;
   3. pašvaldība vismaz nedēļu iepriekš informē Biedrību, ja Zemesgabals nepieciešams īslaicīgiem pašvaldības organizētiem pasākumiem, piemēram, sporta sacensību organizēšanai, kā rezultātā Biedrībai īslaicīgi var tikt traucēta apmācību laukuma izmantošana.
3. Centrālās pārvaldes Juridiskajai un iepirkumu nodaļai mēneša laikā no lēmuma pieņemšanas sagatavot līguma projektu 1. punkta izpildei, nosakot Centrālās pārvaldes Sporta nodaļas vadītāju par pašvaldības atbildīgo darbinieku līguma izpildes jautājumos.
4. Pilnvarot pašvaldības izpilddirektoru noslēgt 3. punktā minēto līgumu un veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

NĪN, JIN, SPN, TPN, SAN, IDR - @

I.Grīviņa – Dilāne, 28328782